Mažeikos žygis į Talsus
Mažeikos žygis į Talsus – 1291 m. arba metais vėliau įvykęs žemaičių kunigaikščio Mažeikos (Eiliuotojoje Livonijos kronikoje – Maseke) vadovaujamų pajėgų žygis į Kuršą. Lietuvių pajėgos per ordino sunaikintą Žiemgalą įsiveržė į Kuršą ir nesėkmingai apgulė Talsų pilį, apiplėšė apylinkes. Livonijos ordino magistras Baltazaras Holtė per Jelgavą pasiuntė ordino kariuomenę su užduotimi užkirsti kelią grįžtančiai lietuvių kariuomenei. Mūšis vyko prie patvinusios Skujenės upės. Ordino kariams pavyko nugalėti priešininkus ir atimti karo grobį. Mūšyje žuvo Mažeikos sūnus.